- Hindi News
- National
- लोगों ने किया थाने का घेराव, कहा दरिंदे को हो सख्त से सख्त सजा, आश्वासन पर माने
लोगों ने किया थाने का घेराव, कहा- दरिंदे को हो सख्त से सख्त सजा, आश्वासन पर माने
सूरतगढ़ में भी लोगों ने कैंडल जलाकर दी श्रद्धांजलि
सूरतगढ़|शहरके लोगों ने गुरुवार शाम सुभाष चौक पर श्रद्धाजंलि सभा की। इसमें सादुलशहर बच्ची से दुष्कर्म और उसकी हत्या पर रोष जताया। नागरिकों ने दिवंगत मासूम बच्ची दिल्ली विमान हादसे मारे गए बीएसएफ जवानों को कैंडल जला कर श्रद्धाजंलि अर्पित की। सभा में मौजूद लोगों ने कैंडल जला कर 2 मिनट का मौन रख दिवंगत आत्माओं की शांति के लिए ईश्वर से प्रार्थना की। पीके मिश्र, गुरदर्शनसिंह सोढी, राजेंद्र मुदगल, रामू छींपा, सुभाष चौधरी, हेमा देवी, प्रिया कुमारी, पूजा कुमारी, हरप्रीत, काजल, विकास कुमार, देवेंद्रसिंह, जेपी गहलोत यूनिश खान सहित अन्य लोग शामिल थे। लोगों ने सादुलशहर की घटना को लेकर आरोपी को सख्त सजा देने की मांग की।
सादुलशहर. पुलिस थाना के समक्ष आरोपियों के खिलाफ कार्रवाई की मांग करती महिलाएं।
इससे पहले बच्ची की हत्या के शोक स्वरूप शहर के लोगों ने गुरुवार रात्रि कैंडल मार्च निकाला। कैंडल मार्च मृतका के घर के पास से शुरू होकर मुख्य बाजार से होता हुआ भगवान परशुराम चौक पहुंचा। तस्वीर के समक्ष जलती हुई मोमबत्तिियां रखकर श्रद्धांजलि दी। नागरिकों ने बच्ची का नाम लेकर अमर रहो, अमर रहो के नारे लगाए। आरोपियों को सख्त सजा की मांग की। कैंडल मार्च का नेतृत्व कर रहे भाजयुवा मोर्चा कार्य समिति सदस्य गुरवीर सिंह बराड़ ने कहा कि इस जघन्य हत्याकांड के आरोपियों को सख्त सजा दिलाने में पूरा शहर एकजुट है।
कैंडल जलाकर दी शहर की बेटी को श्रद्धांजलि
भास्कर संवाददाता|सादुलशहर
वार्ड17की एक बच्ची से दुष्कर्म और हत्या से गुस्साए शहरवासियों ने गुरुवार रात थाने पर प्रदर्शन किया। कैंडल मार्च में शामिल पुरुष, महिलाएं और युवा जुलूस के रूप में पुलिस थाना पहुंचे। आरोपी के पूरे परिवार को गिरफ्तार करने की मांग
श्रद्धांजलि के पश्चात कैंडल मार्च में शामिल हुई नागरिकों ने थाने पहुंचकर प्रदर्शन किया। महिलाओं ने कार्यवाहक एसएचओ मान सिंह गोदारा एवं एसआई राजाराम लेघा से दुष्कर्मी एवं हत्या के आरोपी हेमंत सोनी उर्फ आशु सोनी सह आरोपी उसके माता-पिता एवं बहन को जल्द गिरफ्तार करने की मांग की। महिलाओं ने चेतावनी भी दी कि यदि चारों में से किसी को भी बचाने की कोशिश की तो फिर से पुलिस थाना के समक्ष पहुंचकर धरना लगाया जाएगा। मामला बढ़ता देख भाजयुमो मोर्चा के प्रदेश कार्य समिति सदस्य गुरवीर सिंह बराड़ ने बीच-बचाव किया और महिलाओं से समझाइश की। पुलिस अधिकारियों ने भी आरोपियों के खिलाफ सख्त कार्रवाई करने की बात कही। तब कहीं जाकर महिलाएं पुलिस थाना के सामने से हटी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva